Johanna Lehesvuori

Opinnot

Lehesvuori aloitti klassisen laulun opinnot vuonna 2000 Porin Palmgren-konservatoriolla Raija Kemppaisen johdolla. Vuodesta 2004 lähtien hän opiskeli Keski-Pohjanmaan musiikkiopistossa opettajanaan Marianne Tunkkari. Vuonna 2005 hän suoritti musiikkiopiston päästötodistuksen ja siirtyi opiskelemaan Keski-Pohjanmaan ammattikorkeakouluun musiikkipedagogilinjalle, josta hän valmistui kesäkuussa 2010. Laulun B-kurssin Lehesvuori suoritti keväällä 2010. 
Lehesvuori jatkoi opintojaan solistisissa erikoistumisopinnoissa Kokkolassa (2010-212) ja hän oli mukana Kokkolan oopperan ja Keski-Pohjanmaan ammattikorkeakoulun oopperakoulutuksessa vuonna 2011-2012. Lehesvuori opiskeli laulua Marjut Hannulan johdolla 2010-2013. 
Syyskuussa 2013 Lehesvuori aloitti klassisen laulun maisteriopinnot Tukholman Kuninkaallisessa Musiikkikorkeakoulussa. Hänen opettajanaan Tukholmassa toimii Christina Billing ja Petteri Salomaa. Lehesvuori työskentelee opintojensa ohessa aktiivisesti freelancerina sekä Suomessa että Ruotsissa.  
Lehesvuori valmistui musiikin maisteriksi kesällä 2015 ja jatkoi opintojaan Tukholmassa jatko-opinnoissa.

Konsertit

Johanna Lehesvuori on esiintynyt useissa ooppera-, lied- ja kirkkokonserteissa sekä kotimaassa että ulkomailla. Opintojen aikana hän on tehnyt useita ohjattuja ensemble-konsertteja oopperan ja musikaalin maailmoissa. Viimeisin oli toukokuussa 2014 Tukholman Reaktorhallenissa, jossa Lehesvuori esiintyi projektissa nimeltään Operaexperiment.
Hän on laulanut muun muassa Keski-Pohjanmaan kamarikuoron ja Keski-Pohjanmaan maakuntakuoron solistina.  
Tukholmassa hän lauloi sopraanosolistina teoksessa Brahms; Ein Deutsches Requiem. (Mikaelskyrkan i Stockholm). Yhteistyö Santtu-Matias Rouvalin kanssa alkoi Kokkolan oopperan myötä ja näin ollen Lehesvuori on esiintynyt Rouvalin Steve Reich -projektissa; Music for 18 Musicians (Se festivaali 2012 (Helsinki) ja Tampereen Filharmonikot 2014 (Tampere). 
Lehesvuori esiintyi sopraanosolistina Akateemisen laulun ja Camerata Vihdin yhteistyöprojektissa. Kapellimestarina työskenteli Ruut Kiiski.

Musikaalit

Näytäntökaudella 2008-2009 Lehesvuori työskenteli Kokkolan kaupunginteatterilla Kiss me, Kate –musikaalissa (Porter). Näytäntökaudella 2009-2010 hän työskenteli Vaasan kaupunginteatterin My Fair Lady –musikaalissa (Loewe). Syksyllä 2013 hän oli kiinnitettynä Itä-Uudenmaan teatteriin oopperalaulajana lastennäytelmään Fågel Blå (Topelius, musiikki Mia Makaroff), jossa hän esitti Sysis-noidan roolin.

Oopperat

Lehesvuori on toiminut Kokkolan oopperayhdistyksen Figaron häiden (Mozart) harjoitusavustajana Susannan –roolissa vuonna 2006. Samana vuonna hän oli mukana Orfeus Manalassa (Offenbach) oopperassa. Tammikuussa 2009 hän lauloi Kokkolassa Keijun roolin Fairy Queen –oopperassa (Purcell). Kesällä 2010 Lehesvuori oli mukana Kokkolan oopperan produktiossa Carmen (Bizet). Kesällä 2011 hän on mukana Kokkolan oopperan Taikahuilussa (Mozart). Tammikuussa 2012 hän lauloi sekä Serpinan (Pergolesi ; La serva padrona) että Madame Silberklangin (Mozart ; Der Schauspieldirektor) roolit  Etelä-Karjalan orkesteriyhdistyksen produktioissa. 
Kokkolan oopperakoulutuksen myötä hän teki kolme oopperaroolia Bizetin (Carmen; Frasquita-cover, 02/12 Helsingin Musiikkitalo), Glanertin (Leviathan ; Brigomeide; 06/12 Kokkola) ja Vivaldin ( La verita in cimento ; Rosane, 06/12 Kokkola) oopperoissa keväällä 2012. Kesällä 2014 hän oli kuukauden Ruotsin Lapissa Pajalassa tehden siellä Mamsell Uhlichin roolin (Mozart; Der Schauspieldirektor. Roolin oikea nimi Madame Silberklang) ja oopperointi jatkuu Espoossa syyskuussa 2014, jolloiin hänet on kiinnitetty Sellosalin produktioon Cimarosa; The salainen avioliitto. Lehesvuori lauloi Carolinan roolin.
Vuoden 2015 alussa Lehesvuori lauloi Tukholmassa Bachin kahvikantaatin Lieschenin osuuden.
Lehesvuori debytoi solistina Suomen Kansallisoopperalla 2017. 
Melartin: Aino. Vedenneito. 26.5.2017
Fagerlund: Höstsonaten. Kuorosolisti. Ensi-ilta 8.9.2017
Verdi. Rigoletto. Contessa di Ceprano. Ensi-ilta 22.9.2017

Muut

Lehesvuori on opiskellut liediä Peter Nelsonin, Mari Palon, Heikki Pellisen, Tero Tavailan, Kiril Kozlovskyn, Petteri Salomaan sekä Olov Olofssonin opastuksella. Hän on käynyt yksityistunneilla Mari Palon opetuksessa vuodet 2007-2010.  Ilmaisutaitoa hän on opiskellut Tuomo Kemppaisen, Birgitta Ulfssonin ja Martina Roosin oppilaana.
Lehesvuori on tuottanut oman opinnäytetyökonserttinsa, Glorian, lisäksi  neljä Kaunis elämä –hyväntekeväisyyskonserttia Kokkolassa. Konserttien tuotannollista puolta ovat kiittäneet niin yleisö kuin mukana olleet tahot. Laulua hän on opettanut vuodesta 2005 (sekä yksityisesti, sijaistaen eri paikoissa että sivutoimisena tuntiopettajana Porvoonseudun musiikkiopistossa).
Levytyksiä oli kaksi kesän 2014 aikana. Toinen on Lehesvuoren oma joululevy (ilmestyi vuoden 2014 jouluksi) ja toinen on Iiris-projektin Haavikon runoihin sävelletty kokonaisuus (säv. Kai Olander).
Debyyttialbumi "Joulun valo" on saatavilla Fugasta (musiikkitalon yhteydessä oleva levymyyntipiste), Suomen Kansallisoopperan Operashopista sekä sen voi tilata suoraan Lehesvuoren nettisivujen kautta.
Lehesvuori sekä pianisti Jenna Ristilä olivat syksyllä 2015 mukana Helsinki Lied kilpailun finaalissa.
7/2017 Kangasniemen laulukilpailu. 3. sija.
4/2017 Finalisti Nordic-Baltic Vocal Competiton, Tallinna, Viro.